
Buletin Informativ – 10.06.2010

Concursurile profesionale ale Serviciilor Voluntare şi Private pentru Situaţii de Urgenţă - etapa judeţeană.



Inspectoratul pentru Situaţii de Urgenţă ,,Basarab I” Dâmboviţa a organizat joi 09 iunie, etapa judeţeană a concursurilor profesionale ale serviciilor voluntare şi private pentru situaţii de urgenţă. La competiția care s-a desfăşurat pe stadionul ,,Petrolul” din Municipiul Târgovişte, au participat următoarele servicii:

· Servicii Private pentru Situaţii de Urgenţă (SPSU): SC  GEO STING SRL Târgovişte; SC TERMOELECTRICA SA – Sucursala electrocentrale Doicești; SC MECHEL Târgovişte SA; SC ARCTIC SA Găeşti; SC IRV Călători CFR SIRV Titu SA; SC COMPET SA Ploiești – Sector Moreni; SC OMV PETROM SA – Divizia 2RZ.

· Servicii Voluntare pentru Situaţii de Urgenţă (SVSU) din: Târgoviște, Gura Ocniţei; Moroieni; Găești și Pietroșița.
Aceste concursuri se organizează anual, fiind împărţite într-o etapă judeţeană, una interjudeţeană şi alta naţională şi au drept obiectiv: dezvoltarea şi perfecţionarea aptitudinilor şi a deprinderilor specifice necesare îndeplinirii acţiunilor de intervenţie în situaţii de urgenţă, evaluarea nivelului de pregătire a capacităţii de intervenţie a serviciilor voluntare şi private, dar şi popularizarea în rândul cetăţenilor a unor aspecte din specificul activităţii acestor servicii.

   
Probele de concurs au fost următoarele: 

· Ştafeta 4x100 m;

· Pista de îndemânare şi viteză;

· Realizarea dispozitivului de intervenție.



  După întrecerea la cele trei probe, clasamentul general a fost următorul:

· la SPSU pe locul I s-a clasat SC STING PREST PROD SRL Târgovişte, pe locul II - SC MECHEL Târgovişte SA şi pe locul III - SC TERMOELECTRICA SA - Sucursala electrocentrale Doicești. 
· la SVSU, pe locul I s-a situat cel al comunei Gura Ocniţei, pe locul II cel al orașului Găești, iar pe locul III cel al Municipiului Târgoviște. 

Serviciile clasate pe primul loc vor reprezenta  judeţul Dâmboviţa la faza interjudeţeană a concursurilor.

